《别白水归大雪》
宋代·赵文

冰枝压路不可行，健夫快斧声丁丁。
南来未得过车道，北山复作发屋声。
低枝丛薄亦可喜，但觉身过琉璃城。
山高路滑凛欲跌，拄杖赖有青童君。
平安度岭笑相贺，榾柮快暖胭脂春。
夜投野店且熟睡，明日阴晴明日事。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。